《生槐》
宋代·刘敞

苒苒庭下槐，苍苍山中桧。臭味久矣殊，荣枯莫相待。

胡为寓形生，曾不异风概。擢干初无根，交阴忽成籁。

死生诣胶漆，幼壮姿姿态。本同非不佳，末异终恐害。

吾意造化巧，淫乐为狡狯。玩此三公才，比之女萝辈。

不然世俗薄，苟合耻刚介。妄彼特立姿，乐附柔弱类。

谁能极物理，且以嘲大块。陶冶如吾言，庸庸亦何怪。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。